上次誤打誤撞入左黎, 食過有水準o既點心, 價錢亦合理, 今日家庭樂, 就翻炒黎飲茶. 除左我必叫o既叉燒酥(飽滿鬆脆酥皮內一塊塊指甲片大小o既蜜味叉燒, 正正正!依然係全場no. 1), 仲叫左北菇滑雞盅頭飯(雞肉好滑), 迷你奶黃包(包皮香軟微甜, 傳統o個款奶黃, 每個都有半隻蛋黃, 絕不欺場!), 腸粉, 鮑汁鴨掌同埋煎蘿蔔糕都好好味.一流食物, 加上一流服務態度, 我地整餐都食得好開心!雖然點心款式唔多, 但係貴精不貴多!